עדנה אדן אסמאעיל

עדנה אדן אסמאעיל (בסומלית: Edna Aadan Ismaaciil; נולדה ב-8 בספטמבר 1937) היא אחות מיילדת, אקטיביסטית, ושרת החוץ הראשונה של סומלילנד בין השנים 2003 ל-2006. בעבר כיהנה כשרת הרווחה והפיתוח החברתי של סומליה.

היא המנהלת והמייסדת של בית החולים ליולדות עדנה אדן בהרגייסה, פעילה וחלוצה במאבק לביטול מילת נשים.היא גם נשיאת הארגון לקורבנות עינויים. במרץ 2022 מונתה לנשיאת ארגון העמים ולאומים שאינם מיוצגים.

היא נכללה ברשימת 100 האפריקאים המשפיעים ביותר, והיא מוכרת ברחבי העולם כחלוצה בתחום בריאות האישה והחינוך.

 תחילת חייה 
ממוזער|אסמעיל עם צ'יטת המחמד שלה בשנת 1968.
אסמאעיל נולדה בהרגייסה, באזור שהיה אז סומלילנד הבריטית, ב-8 בספטמבר 1937, בתו של רופא סומלי ידוע. היא הייתה אחת מחמישה ילדים שנולדו לאמה, אך שניים מהם נפטרו בזמן הלידה. באותה תקופה בנות לא למדו בסומלילנד, אך אביה שכר מורה פרטי לכמה בנים מקומיים והיא למדה לקרוא ולכתוב יחד איתם. מאוחר יותר היא הלכה לבית ספר בג'יבוטי, שם דודתה הייתה מורה. כשהייתה בת שמונה, היא עברה מילת נשים שאורגנה על ידי אמה וסבתה כאשר אביה היה בנסיעת עסקים; כשהוא חזר הוא זעם על כך.

בשנות ה-50 של המאה ה-20, היא התמחתה כאחות ומיילדת בממלכה המאוחדת בבית הספר הפוליטכני של בורו, כיום אוניברסיטת לונדון סאות' בנק. מאוחר יותר היא נישאה למוחמד חאג'י איברהים אגל סומלילנדי, אשר נבחר זמן קצר לאחר מכן לנשיא סומליה ובכך נהייתה לגברת הראשונה של סומליה. השניים התגרשו לאחר חמש שנים לימים הוא ייבחר כראש ממשלת סומלילנד מה שיסייע לה בקידום הקמת בית החולים בהרגסייה.

 קריירה 
ממוזער|בית חולים ליולדות עדנה אדן, הרגייסה
ממוזער|אוניברסיטת עדנה אדן, הרגייסה
בשנת 1980, איסמעיל החלה לבנות בית חולים בהרגייסה, בירת סומלילנד, אך נאלצה לעזוב את המדינה עקב תחילת מלחמת העצמאות של סומלילנד בשנת 1981.

בשנת 1986 שימשה כיועצת אזורית לסיעוד בארגון הבריאות העולמי (WHO). בין השנים 1987–1991 הייתה אחראית טכנית אזורית לבריאות האם והילד. בתפקיד זה הייתה אחראית לפעולות להפסקת מנהגים מסורתיים מזיקים הפוגעים בבריאות נשים וילדים (כגון מילת נשים), ולהכשרת מיילדות ב־22 מדינות באזור המזרח התיכון. לאחר מכן שימשה כנציגת ארגון הבריאות העולמי בג’יבוטי בין השנים 1991–1997.

בשנת 2002, על קרקע שנתרמה לה על ידי הממשלה האזורית, באתר ששימש בעבר כמזבלה, פתחה רשמית את בית החולים ליולדות עדנה אדן בסומלילנד. (כיום זהו בית חולים כללי, אך הדגש המרכזי נותר על בריאות האם והיילוד). באזור לא היו אחיות מוסמכות מספיקות לאיוש בית החולים, ולכן גייסה למעלה מ־30 מועמדות והחלה להכשירן בעוד בית החולים עדיין בבנייה. עם פתיחתה של אוניברסיטת עדנה אדן בשנת 2010, רמת ההכשרה עלתה ומספר התוכניות המוצעות התרחב. כיום לומדים באוניברסיטה למעלה מ־1,000 סטודנטים בתחומים כגון סיעוד, מיילדות, רפואה, פרמקולוגיה, טכנולוגיית מעבדה, הרדמה, טכנולוגיית שיניים ובריאות הציבור.

עדנה אדן אסמאעיל הייתה האישה היחידה שכיהנה כשרה בממשלת סומלילנד. בשנת 2002 כיהנה כשרת הרווחה והמשפחה, ובין השנים 2003–2006 כשרת החוץ בממשלה.ממוזער|עדנה אדן מציגה ב־TEDx אמסטרדם 2019במרץ 2022 נבחרה לנשיאת ארגון העמים ולאומים שאינם מיוצגים.

 חיים אישיים 
היא נישאה שלוש פעמים, כולל למוחמד חאג'י אבראהים עיגאל, שהיה ראש ממשלת מדינת סומלילנד הראשון ראש ממשלת הרפובליקה הסומלית פעמיים. ונשיא סומלילנד השני. השניים התגרשו לאחר חמש שנים.

 פרסים והוקרה 
אסמאעיל זכתה בפרס השנתי של AMANITARE לשנת 2002 על מאמציה לפתיחת בית חולים פרטי ליולדות בסומלילנד.

היא בעלת תואר דוקטור לשם כבוד מאוניברסיטת קלארק במסצ'וסטס. היא מונתה לעמיתת כבוד של אוניברסיטת קארדיף בשנת 2008.

בשנת 2018 הוענק לה תואר עמיתת כבוד מהמכללה המלכותית למיילדות וגינקולוגיה. בשנת 2018 הוענק לה תואר דוקטור לשם כבוד מאוניברסיטת לונדון סאות' בנק.

בשנת 2019 היא כתבה ספר על חייה, "A Woman of Firsts".

בשנת 2023 הוענק לה פרס טמפלטון.

 קישורים חיצוניים 

 בית החולים ליולדות עדנה אדן
 TEDxRC2 - Edna Adan Ismail - If We Can Train Midwives in Somaliland, Everyone Can!, 13 בדצמבר 2011 בערוץ TEDx Talks ברשת יוטיוב.
 One On One With Half The Sky's Edna Adan | Fortune, By Fortune Magazine, 27 Nov 2012, 27 בנובמבר 2012, בערוץ Edna Adan History Channel ברשת יוטיוב.
 How women reduce maternal mortality in Somaliland | Edna Adan Ismail | TEDxAmsterdamWomen, 13 בדצמבר 2019 בערוץ TEDx Talks ברשת יוטיוב.


 הערות שוליים 

קטגוריה:שרות חוץ
קטגוריה:נשים ראשונות
קטגוריה:סומלילנדים
קטגוריה:בני זוג של מנהיגי מדינות
קטגוריה:אחיות
קטגוריה:זוכי פרס טמפלטון
קטגוריה:שרי ממשלת סומלילנד
קטגוריה:סומלים שנולדו במאה ה-20
קטגוריה:ילידי 1937